EL CENTRE DE FORMACIÓ DE PERSONES ADULTES ENRIC VALOR I LA UNIVERSITAT POPULAR UNPÀS CELEBREN LA CLAUSURA DEL CURS 2023-2024
20/06/2024

# EL CENTRE DE FORMACIÓ DE PERSONES ADULTES ENRIC VALOR I LA UNIVERSITAT POPULAR UNPÀS CELEBREN LA CLAUSURA DEL CURS 2023-2024

*   20/06/2024
*   [Educació](/categoria/10/0/educacio)
*   [Imprimir](#)
*   Compartir
*    https://www.alaquas.org/documento.asp?id\_do=22090

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F22090%2F0&title=Ajuntament%20d%27Alaqu%C3%A0s.%20Premsa.EL%20CENTRE%20DE%20FORMACI%C3%93%20DE%20PERSONES%20ADULTES%20ENRIC%20VALOR%20I%20LA%20UNIVERSITAT%20POPULAR%20UNP%C3%80S%20CELEBREN%20LA%20CLAUSURA%20DEL%20CURS%202023-2024)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/22090/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2024/2/22090/20062024whatsapp_image_2024-06-20_at_11_28_02_27_1_Form_4.jpg)](https://www.alaquas.org/ficheros/documentos/2024/2/22090/20062024whatsapp_image_2024-06-20_at_11_28_02_27_1_Form_10.jpg "<a href='https://www.alaquas.org/ficheros/documentos/2024/2/22090/20062024whatsapp_image_2024-06-20_at_11_28_02_27_1_Form_10.jpg' target=_blank><i class='fa fa-external-link' aria-hidden='true'></i>.EL CENTRE DE FORMACIÓ DE PERSONES ADULTES ENRIC VALOR I LA UNIVERSITAT POPULAR UNPÀS CELEBREN LA CLAUSURA DEL CURS 2023-2024</a>")

Més de 1.330 persones han format part enguany dels diferents programes i cursos oferits a Alaquàs per a les persones adultes

El projecte de formació per a persones adultes d’Alaquàs, integrat pel Centre Públic de Formació de Persones Adultes Enric Valor (CPFPA) i la Universitat Popular Unpàs d’Alaquàs, va clausurar ahir, dimecres 19 de juny, el curs 2023-2024 amb una gran quantitat de públic assistent.

L’alcalde d’Alaquàs, Toni Saura, va reconéixer la seua alegria “per veure el Castell d’Alaquàs tan ple”. Amb paraules del primer edil: “Alaquàs fa 17 anys que ofereix formació per a persones adultes, i aquest era l’objectiu quan es va treballar per tal d’aconseguir que el Castell d’Alaquàs fora un edifici per al poble. Com cada any, en aquest acte de clausura, podem estar ben satisfets del que va suposar aquell esforç. Per això, vull felicitar totes les persones que han vingut a formar-se un any més, així com el professorat per preocupar-vos per la nostra gent major”.

El director del CPFPA, Vicent Sánchez, va reconéixer el treball que realitza el professorat “per a oferir la millor resposta formativa, amb un programa conjunt i agermanat entre les dues escoles”. “Hui demostrem un any més que la força de l’educació de persones adultes està més viva que mai. Per aquest motiu, vull felicitar tot l’alumnat pels seus èxits acadèmics i personals,  pel que suposa tornar a les aules després de tants anys. Sou els millors ambaixadors nostres a l’hora d’inspirar altres persones”, va assegurar.

En representació d’Unpàs va intervindre Inocencia Badía, que va reivindicar “la tasca de les persones docents perquè no sempre és fàcil impartir classe a persones adultes. Es tracta d’un compendi de respecte, paciència i empatia”. I va afegir: “No sols venim a ensenyar, sinó a compartir experiències perquè creiem en aquest projecte, i en la tasca educativa i social que realitzem”.

Les alumnes Pilar i Corina, en representació de l’Associació d’Alumnes, encarregada de l’acte de cloenda i del sopar posterior, van pronunciar unes paraules d’agraïment i van informar del treball dut a terme al llarg de l’any.

L’acte va finalitzar amb una mostra d’alguns dels treballs realitzats durant el curs. El grup de teatre va representar la peça “Un tiempo para pensar”; el taller de llengua de signes espanyola va interpretar la cançó “Eso que tú me das”, de Pau Donés, i el cor de l’escola va fer gaudir el públic amb quatre cançons del seu repertori: “La mar en calma”, “Salió de Jamaica”, “La vida es un carnaval” i “Los amigos”.